
 Z A P I S N I K
24. sjednice Vijeća Mjesnog odbora Donja Dubrava
održane 21. travnja 2023.
u sjedištu Mjesnog odbora Donja Dubrava, Vrpoljska 10
s početkom u 18,00 sati
NAZOČNI ČLANOVI VIJEĆA: Hrvoje Sekušak, Dorotea Šafranić, Gordana Marković, Vladimir Matić, Igor Salopek i Nikola Glasnović.
NENAZOČNI ČLANOVI VIJEĆA: Marija Margetić.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi: Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst zapisnika 23. sjednice Vijeća, održane 31. ožujka 2023., bez izmjena.
           Na prijedlog predsjednika Vijeće jednoglasno prihvaća uvrštenje dopunske točke u predloženi dnevni red, koja glasi: 

- utvrđivanje popisa lokacija platoa u Mjesnom odboru Donja Dubrava – donošenje zaključka.


Na prijedlog predsjednika Vijeće jednoglasno utvrđuje
DNEVNI RED:

1. Prijedlog pravila Mjesnog odbora Donja Dubrava;
2. Prijedlog poslovnika o radu Vijeća Mjesnog odbora Donja Dubrava;

3. Prijedlog lokacija za ozelenjavanje javnih površina na području Mjesnog odbora Donja Dubrava;

4. Prijedlog lokacije s izgradnjom i uređenjem parka za pse u obuhvatu Štefanovečke ceste;

5. Utvrđivanje popisa lokacija platoa u Mjesnom odboru Donja Dubrava – donošenje zaključka;

6. Aktualna komunalna problematika;

7. Pitanja, prijedlozi i obavijesti.

Ad 1. Prijedlog pravila Mjesnog odbora Donja Dubrava.
Članovi Vijeća primili su pisani materijal uz poziv.
U raspravi sudjeluju: /     
Vijeće jednoglasno donosi
PRAVILA
 Mjesnog odbora Donja Dubrava
/Tekst Pravila nalazi se u privitku ovog zapisnika i njegov je sastavni dio/

Ad 2. Prijedlog poslovnika o radu Vijeća Mjesnog odbora Donja Dubrava.
Članovi Vijeća primili su pisani materijal uz poziv.

U raspravi sudjeluju: /     
Vijeće jednoglasno donosi

POSLOVNIK
o radu Vijeća Mjesnog odbora Donja Dubrava
/Tekst Poslovnika nalazi se u privitku ovog zapisnika i njegov je sastavni dio/

Ad 3. Prijedlog lokacija za ozelenjavanje javnih površina na području Mjesnog odbora Donja Dubrava.

Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.     
Vijeće jednoglasno donosi

Z A K L J U Č A K

o prijedlogu lokacija za sadnju drveća i ozelenjavanje javnih površina 

na području Mjesnog odbora Donja Dubrava
1. Predlažu se sljedeće lokacije za sadnju drveća i ozelenjavanje javnih površina na 

            području Gradske četvrti Donja Dubrava:    

1. Zapuštena površina na prostoru između Bačke i Banatske ulice;

2. Štefanovečki zavoj I. na uglu s Ulicom kneza Branimira;

3. Zelena površina između trgovačke kuće Eurospin i Ulice kneza Branimira;

4. Ulica Dubrava, ispred poliklinike Labplus.
2. Traži se da Zagrebački holding podružnica Zrinjevac razmotri navedene prijedloge te se očituje o njima.
3. Ovaj Zaključak dostavlja se na daljnje postupanje Vijeću Gradske četvrti Donja Dubrava.

Ad 4. Prijedlog lokacije s izgradnjom i uređenjem parka za pse u obuhvatu Štefanovečke ceste.

Članovi Vijeća primili su pisani materijal uz poziv.

U raspravi sudjeluju: Svi prisutni članovi Vijeća.     
Vijeće jednoglasno donosi

Z A K LJ U Č A K

o dovršenju gradnje i uređenju 

parka za pse u Štefanovečkom zavoju I.

1. Predlaže se dovršenje gradnje i uređenje parka za pse s pošljunčanom stazom i klupama za odmor za vlasnike pasa u Štefanovečkom zavoju I. (nalazi se uz postojeće sportsko igralište).

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 5. Utvrđivanje popisa lokacija platoa u Mjesnom odboru Donja Dubrava.
U raspravi sudjeluju: /     
Vijeće jednoglasno donosi

Z A K LJ U Č A K

o utvrđivanju popisa lokacija platoa

u Mjesnom odboru Donja Dubrava

1. Utvrđuje se da na području Mjesnog odbora Donja Dubrava nije evidentirano postojanje platoa (javne površine koja ujedno predstavlja i krov garaže).
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 6. Aktualna komunalna problematika.
Nije bilo javljanja po ovoj točki dnevnoga reda.
Ad 7. Pitanja, prijedlozi i obavijesti.
Budući da se više nitko nije javio za riječ predsjednik zatvara točku dnevnog reda, te 
zaključuje sjednicu.  

Dovršeno u 19,00 sati.
KLASA: 024-08/23-003/811
URBROJ: 251-13-11-4/002-23-2
Zagreb, 21. travnja 2023.

Zapisnik sastavio:

Marijan Župan
PREDSJEDNIK

Vijeća Mjesnog odbora

Donja Dubrava

Vladimir Matić

